OpenLLM-France/wikimedia huggingface dataset:
# Cottus rhenanus

Cottus rhenanus és una espècie de peix pertanyent a la família dels còtids.

## Descripció

* Fa 9,6 cm de llargària màxima.

## Hàbitat

És un peix d'aigua dolça, bentopelàgic i de clima temperat que viu en rierols amb fons de grava.

## Distribució geogràfica

Es troba a Europa: Alemanya.

## Observacions

És inofensiu per als humans.

## Referències

* 1 2 3 4 FishBase (anglès)
* ↑ Kottelat, M. i J. Freyhof, 2007. Handbook of European freshwater fishes. Publications Kottelat, Cornol, Suïssa. 646 p.

## Enllaços externs

* AQUATAB
# Partit de la Felicitat

El Partit de la Felicitat (turc Saadet Partisi, SP) és un partit polític de Turquia fundat el 20 de juliol de 2001 per antics components del Fazilet Partisi encapçalats pel veterà Necmettin Erbakan. Tot i considerar-se un partit islamista, la seva plataforma política abasta tota l'extensió dels temes polítics a Turquia.
El partit no ha tingut gaire èxit electoral, només un 2,5% dels vots a les eleccions legislatives turques de 2002, amb el qual no van superar el llindar del 10% necessari per obtenir representació a la Gran Assemblea Nacional de Turquia. A les eleccions municipals del 29 de març de 2004 va treure el 4,1% dels vots i un nombre d'alcaldies, encara que cap d'importància particular. A les eleccions legislatives turques de 2007 va treure el 2,34% i tampoc obtingué representació parlamentària.
El vot del partit ha estat debilitat per l'èxit dels islàmics moderats del Partit de la Justícia i el Desenvolupament, encara que ha condemnat sovint el desig del Govern de Turquia d'entrar a la Unió Europea, les relacions militars amb Israel i els Estats Units. S'ha sostingut que Turquia ha d'adaptar la seva postura de política exterior i adverteix contra les amenaces procedents d'Occident a tots els països musulmans. Així va convocar milers de manifestants en les manifestacions organitzades contra l'atac a Fallujah de 2004, en contra de la representacions del profeta Mahoma a diaris de tot el món, i més recentment contra la invasió de Gaza durant el conflicte de 2008-2009 (Operació Plom Fos).

## Resultats electorals
### Eleccions legislatives

Gran Assemblea Nacional de Turquia :
| Any | Lider | Escons | +/- | Govern |
| 2002 | Recai Kutan | 0 / 550 | Nou | Extraparlamentari |
| 2007 | Recai Kutan | 0 / 550 | = | Extraparlamentari |
| 2011 | Mustafa Kamalak | 0 / 550 | = | Extraparlamentari |
| Juny 2015 | Mustafa Kamalak | 0 / 550 | = | Extraparlamentari |
| Nov 2015 | Mustafa Kamalak | 0 / 550 | = | Extraparlamentari |
| 2018 | Temel Karamollaoğlu | 2 / 600 | 2 | Oposició |
| 2023 | Temel Karamollaoğlu | 20 / 600 | 18 | Oposició |

## Enllaços externs

* Web oficial Arxivat 2007-06-06 a Wayback Machine. (turc)
* Web oficial Arxivat 2009-08-31 a Wayback Machine.
# Setopagis

Setopagis és un gènere d'ocells de la família dels caprimúlgids (Caprimulgidae ) amb quatre espècies que fins fa poc eren ubicades a Caprimulgus, gènere del que van ser apartats arran els treballs de Han et col. 2010.

## Taxonomia

Segons la Classificació del Congrés Ornitològic Internacional (versió 3.5, 2013) aquest gènere està format per 4 espècies:
* enganyapastors de Todd (Setopagis heterura).
* enganyapastors de bosc (Setopagis parvula).
* enganyapastors del Roraima (Setopagis whitelyi).
* enganyapastors de la Guaiana (Setopagis maculosa).

## Referències

* ↑ Han, K.-L., Robbins, M.B., Braun, M.J. 2010. A multi-gene estimate of phylogeny in the nightjars and nighthawks (Caprimulgidae). Mol. Phylogenet. Evol. 55:443-453
* ↑ Comissió dels Noms dels Ocells en Català. Diccionari dels ocells del món: Ocells no passeriformes. Termcat
# Occità meridional

L'occità meridional, també anomenat sud-occità o occità mitjà, és un conjunt supradialectal de l'occità, que agrupa el llenguadocià i el provençal. La seva àrea s'estén des de la Garona, a l'oest, fins al departament dels Alps Marítims.
L'occità meridional es distingeix dels altres dos grans dialectes occitans per les següents característiques:
* Respecte el gascó, per la conservació de la f llatina a principi de mot (que passa a h en gascó).
* Respecte el nord-occità, per la conservació del ca i del ga llatins (que es palatalitzen en cha i en ja en nord-occità).

## Referències

* ↑ Raymond GUEGUEN, Les langues d'Europe, 2007
* ↑ Albert DAUZAT, Les patois : évolution, classification, étude, Paris: Delagrave, 1927
* ↑ Jean-Marie KLINKENBERG, Des langues romanes. Introduction aux études de linguistique romane, De Boeck, 1999,
# Potassicmagnesiofluoroarfvedsonita

La potassicmagnesiofluoroarfvedsonita és un mineral de la classe dels silicats, que pertany al grup del nom arrel arfvedsonita. Originàriament es va anomenar potassiofluormagnesiarfvedsonita, però segons les directrius de la nomenclatura d'amfíbols del 2012, el nom va canviar a l'actual.

## Característiques

La potassicmagnesiofluoroarfvedsonita és un silicat de fórmula química [(K,Na)][Na₂][Mg₄Fe$^{3+}$][Si₈O$_{22}$][(F,OH)₂]. Va ser aprovada com a espècie vàlida per l'Associació Mineralògica Internacional l'any 1985, i la primera publicació data del 1987.
Segons la classificació de Nickel-Strunz pertany a «09.DE - Inosilicats amb 2 cadenes dobles periòdiques, Si₄O$_{11}$; clinoamfíbols» juntament amb els següents minerals: antofil·lita, cummingtonita, clinoholmquistita, grunerita, manganocummingtonita, manganogrunerita, permanganogrunerita, ferrofluoropedrizita, ferrifluoroleakeïta, actinolita, ferritschermakita, ferroactinolita, ferrohornblenda, ferrotschermakita, joesmithita, magnesiohornblenda, tremolita, tschermakita, cannilloïta, fluorcannil·loïta, parvomanganotremolita, fluorotremolita, potassicfluoropargasita, edenita, ferroedenita, ferrokaersutita, ferropargasita, hastingsita, kaersutita, magnesiohastingsita, pargasita, sadanagaïta, fluoroedenita, potassicferroferrisadanagaïta, potassicsadanagaïta, potassicpargasita, potassicferrosadanagaïta, magnesiofluorohastingsita, potassicfluorohastingsita, potassicclorohastingsita, fluoropargasita, parvomanganoedenita, potassiccloropargasita, potassicferrocloroedenita, potassicmagnesiohastingsita, potassicferropargasita, cromiopargasita, ferrotaramita, barroisita, ferroferribarroisita, ferroferriwinchita, ferribarroisita, ferroferritaramita, ferroferricatoforita, ferrobarroisita, ferrorichterita, ferrowinchita, ferrocatoforita, ferritaramita, magnesiotaramita, richterita, winchita, taramita, fluororichterita, catoforita, potassicfluororichterita, potassicrichterita, ferrighoseïta, ferriwinchita, fluorotaramita, arfvedsonita, eckermannita, ferroeckermannita, ferroglaucòfan, glaucòfan, potassicmanganileakeïta, manganoarfvedsonita, ferrileakeïta, magnesioriebeckita, magnesioarfvedsonita, nyboïta, riebeckita, manganomanganiungarettiïta, ferroferrinyboïta, clinoferroferriholmquistita, ferrinyboïta, ferroferrileakeïta, ferroferrifluoroleakeïta, sodicferriclinoferroholmquistita, magnesiofluoroarfvedsonita, ferripedrizita, potassicferrileakeïta, fluoronyboïta, manganidellaventuraïta, fluoropedrizita, potassicarfvedsonita, ferriobertiïta, ferroferripedrizita, potassicmagnesioarfvedsonita, pedrizita, ferropedrizita, fluoroleakeïta i ferroferriobertiïta.

## Formació i jaciments

Va ser descoberta al tall de la carretera Highway 366, al seu pas per Val-des-Monts, al municipi regional de comtat de Les Collines-de-l'Outaouais, a Outaouais (Quebec, Canadà). També ha estat descrita en un parell més d'indrets del Canadà, així com als Estats Units, Noruega, el Marroc i Moçambic.

## Referències

* ↑ «Potassic-magnesio-fluoro-arfvedsonite» (en anglès). Mindat. [Consulta: 4 gener 2019].
# Albéric Bourgeois

Albéric Bourgeois (Montreal, 29 de novembre de 1876 - 17 de novembre de 1962) fou un autor de còmic quebequés, pioner local del gènere junt amb Raoul Barré (actiu entre 1901 i 1908), Joseph Charlebois (1904 i 1905), René-Charles Béliveau i Théodore Busnel (ambdós de 1905 a 1909).

## Biografia

Encara que Barré publicà la primera auca francòfona en la premsa (Pour un dîner de Noël, 1901), Bourgeois publicà el primer còmic modern amb filacteris de tota la Francofonia, protagonitzat pel personatge Timothée —inspirat en el periodista Ovilar Asselin—, en el diari de Montreal La Patrie el 1904, huit anys després de la publicació de The Yellow Kid i vint anys abans de la primera historieta francesa, Zig et Puce (1925): Bourgeois havia treballat a Massachusetts en The Boston Post com a ninotaire entre 1902 i el 1904, any en el qual l'editor de La Patrie li oferí la faena de caricaturista, on publicà Les aventures de Timothée fins al 1908, sovint en col·laboració amb Théodore Busnel. Bourgeois combinà l'humor absurd anglosaxó amb el llenguatge popular del francés quebequés i experimentà amb l'ús del color en impremta: dissabte 5 de març del 1904 publicà la primera pàgina completa de Timothée en quatricromia, que un mes després compartiria amb la Famille Peignefort de Belivéau, rebatejada Citrouillard la setmana següent en referència a La Famille Fenouillard de Français Cristophe.
L'any 1905 Bourgeois començà a publicar també per a l'altre diari local, La Presse, on treballà fins al 1954 i per al qual creà o reprengué els personatges de Toinon, Polyte, Aglaé, Joson, Pitou, Baptiste —homònim a un altre creat per Beliveau en La Patrie— i Catherine Ladébauche, els dos últims creats per Joseph Charlebois abans que Bourgeois fitxara per La Presse: Bourgeois hi debutà el 4 de març amb un personatge nou, Zidore; i poc després n'estrenà un altre, Toinon, el primer personatge infantil del còmic quebequès, acompanyat pel seu cosí Polyte i llur passejadora, Aglaé, dels quals publicà la darrera historieta el 1908.

## Referències

* 1 2 3 Mira Falardeau «La BD française est née au Canada en 1904» (revista) (en francés). Communication & Langages. Armand Colin, 126, 01-12-2000, pàg. 23-46 [Consulta: 10 maig 2022].
# Heulandita-Sr

L'heulandita-Sr és un mineral de la classe dels silicats, que pertany al grup de l'heulandita. Rep el nom en honor de Johann Heinrich "John Henry" Heuland (Beyreuth, Alemanya, 21 de març de 1778 - Hastings, Sussex, Anglaterra, 16 de novembre de 1856), un col·leccionista i comerciant de minerals que va viure a Anglaterra, i pel sufix que indica l'estronci dominant.

## Característiques

L'heulandita-Sr és un silicat de fórmula química (Sr,Na,Ca)₅(Si$_{27}$Al$_9$)O$_{72}$·24H₂O. Cristal·litza en el sistema monoclínic. La seva duresa a l'escala de Mohs es troba entre 3 i 3,5.
Segons la classificació de Nickel-Strunz, l'heulandita-Sr pertany a «09.GE - Tectosilicats amb H₂O zeolítica; cadenes de tetraedres de T$_{10}$O$_{20}$» juntament amb els següents minerals: clinoptilolita-Ca, clinoptilolita-K, clinoptilolita-Na, heulandita-Ca, heulandita-K, heulandita-Na, heulandita-Ba, estilbita-Ca, estilbita-Na, barrerita, stel·lerita, brewsterita-Ba i brewsterita-Sr.

## Formació i jaciments

Va ser descoberta a la mina Campegli, a la localitat de Castiglione Chiavarese, dins la província de Gènova (Ligúria, Itàlia). També ha estat descrita a Noruega, Escòcia, Rússia, el Japó, el Canadà, els Estats Units i l'Antàrtida.

## Referències

* ↑ «Heulandite-Sr» (en anglès). Mindat. [Consulta: 30 abril 2020].
# Munyeru

Munyeru és un riu de l'Índia principalment al districte de Kistna a Andhra Pradesh.
És un dels principals afluents del riu Kistna, al que s'uneix a uns 32 km damunt de Bezwada, a l'oest de la qual corre. El riu pot ser creuat sense necessitat de pont gairebé tot l'any excepte uns dies durant el període de pluges.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Partit de la Democràcia del Poble

* No s'ha de confondre amb el Partit Democràtic del Poble..
El Partit de la Democràcia del Poble (HADEP - turc: Halkın Demokrasi Partisi) fou un partit polític kurd de Turquia fundat el maig de 1994 per l'advocat Murat Bozlak. El partit defensava els drets dels kurds però va procurar estar allunyat del Partit dels Treballadors del Kurdistan (PKK) considerat terrorista.
A les eleccions legislatives turques de 1995 el HADEP obtingué 1.171.623 vots, més del 50% dels vots a Hakkâri i el 56% a Diyarbakır, però només arribà al 4,17% de tota Turquia i no obtindrà representació. Tot i així, es consolidarà com a la força política més important a gairebé tots els províncies kurds.
Al Congrés del partit el juny de 1996 uns emmascarats van fer caure la bandera turca i van desplegar una bandera del Front d'Alliberament Nacional del Kurdistan. Com a resultat tots els membres del HADEP foren arrestats.
A les eleccions legislatives turques de 1999 se'l va permetre presentar-se dirigit per Osman Özçelik obté 1.482.196 vots (4,74% dels vots) i es quedà sense representació. Nogensmenys, a les eleccions municipals obté les alcaldies de Bingöl, Ağrı, Hakkâri, Van, Batman, Siirt i Diyarbakır (on Feridun Çelik obtingué el 50% dels vots). A Lice, Zeynel Bagir (HADEP) obtingué l'alcaldia malgrat la prohibició de fer propaganda, i fins i tot d'entrar al poble. El 25 de febrer del 2000 foren condemnats a tres anys de presó Ahmed Turan Demir, cap del HADEP, Feridun Çelik, alcalde de Diyarbakır, els alcaldes de Siirt i Bingöl i 17 més. Els tres alcaldes, però, foren alliberats per pressions internacionals. Es presentà novament a les eleccions legislatives turques de 2002 i va obtenir 1.955.298 vots (el 6,23%), però tot i així restà extraparlamentari.
El partit va fer front a un judici per il·legalitzar-lo, que finalment no va prosperar, però el cas fou portat a la cort constitucional formada per magistrats exclusivament turcs nacionalistes conservadors que el van declarar il·legal el 13 de març de 2003. El seu lloc fou ocupat pel Partit Democràtic Popular (DEHAP).
El 17 d'agost de 2005 es va fusionar amb el Moviment de la Societat Democràtica de Leyla Zana per a fundar el Partit de la Societat Democràtica (Demokratik Toplum Partisi).

## Eleccions

Resultat de les eleccions a la Gran Assemblea Nacional :
| Eleccions | % dels vots | Membres de l'Assemblea |
| 1995 | 4,17 | - |
| 1999 | 4,75 | - |
| 2002 | 6,23 | 0 |

## Bandera

De la bandera del partit se'n coneixen tres models:
* Bandera quasi quadrada (4:5) groga amb emblema al centre
* Bandera horitzontal (2:3) groga amb emblema al centre
* Bandera vertical groga amb emblema al centre

## Bibliografia

* Jacqueline Sammali (1999) Ser kurdo, ¿es un delito? Txalaparta, Tafalla
* Jordi Tejel (1999) Els kurds, a l'ombra de la història Llibres de l'Índex, Barcelona
* Güney, Aylin (2002). "The People’s Democracy Party". Turkish Studies 3 (1): 122–137.

## Enllaços externs

* Història del HADEP Arxivat 2011-07-27 a Wayback Machine.
# Silje Sanghwang

Real Fiction (hangul : 실제 상황; RR : Silje Sanghwang) és una pel·lícula dramàtica de Corea del Sud escrita i dirigida per Kim Ki-duk, estrenada el 2000.

## Argument

"I" és un pintor de carrer. Després d'un matí difícil, on les colles del barri es diverteixen a costa seva, segueix una jove videògraf a petició d'ella fins a un teatre, on un actor, a través de cops i paraules, revela l'odi que el "I" porta en ell. Llavors l'actor li ofereix una arma i li ordena que li dispari i després que mati tots els que el van fer patir. "I" ho fa... Té la tarda per davant.

## Repartiment

* Ju Jin-mo : Na (I)
* Kim Jin-ah
* Son Min-seok
* Lee Je-rak
* Kim Ki-yeon
* Myeong Sun-mi
* Jang Hyeong-seong

## Producció

Es va rodar completament en temps real, sense cap represa, amb una barreja de vídeo de baixa qualitat i pel·lícula "embrutada" a propòsit. La pel·lícula es va presentar al 23è Festival Internacional de Cinema de Moscou.

## Referències

* ↑ Ressenya de Real Fiction a variety.com
* ↑ Real Fiction al web del Festival de Karlovy Vary
* ↑ «23rd Moscow International Film Festival (2001)». MIFF. Arxivat de l'original el 2013-03-28. [Consulta: 30 març 2013].

## Enllaços externs

* Fragment subtitulat en castellà a YouTube
# Oberwiesenthal

Oberwiesenthal és una vila i una estació d'esquí situada al districte d'Erzgebirgskreis al territori de Saxònia dins Alemanya. Es troba dins de les Muntanyes Metal·líferes, a la frontera amb la República Txeca, a 19 km al sud d'Annaberg-Buchholz i a 23 km al nord-est de Karlovy Vary. Amb 914 m d'altitud, és la ciutat més alta d'Alemanya. L'any 2009 tenia 2501 habitants. La medalla d'or olímpic en salts Jens Weißflog s'hi entrena. La vila compta amb un museu històric de l'esquí.

## Geografia

L'elevació més alta del municipi és el mont Fichtelberg (1215 m).

### Subdivisions

* Oberwiesenthal
* Unterwiesenthal
* Hammerunterwiesenthal
* Rotes Vorwerk
* Neues Haus

## Història

La "nova ciutat a la vall del Wiesen" ("Neustadt am Wiesenthal") es va fundar el 1527 pels senyors de Schönburg com una ciutat minera de la plata. Després de la Segona Guerra Mundial, els russos intentaren aprofitar mines d'urani, que primer havia estat esmentat en els registres el 1406 i tenia els drets com a ciutat el 1510.

## Referències

* ↑ Official web site (en alemany)
* ↑ Das Sachsenbuch, Kommunal-Verlag Sachsen KG, Dresden, 1943, page 241
# Mohamed Ghannouchi

Mohamed Ghannouchi (àrab: محمد الغنوشي, Muḥammad al-Ḡannūxī) (Sussa, 18 d'agost de 1941) és un polític tunisià, considerat un tecnòcrata, que fou ministre amb el president Ben Ali durant tota una dècada, i primer ministre del 1999 al 2011. Després de la Revolució de Tunísia del 2011, que va posar fi al mandat de Ben Ali, Ghannouchi encara va romandre en el seu càrrec durant sis setmanes abans de ser destituït.

## Biografia

Va assumir la presidència de la república de manera temporal després de l'abandonament de l'anterior mandatari, Zine El Abidine Ben Ali, el 14 de gener de 2011, en el context de les revoltes populars esdevingudes al país des de desembre de 2010. És membre del parlament tunisià per part de l'Agrupació Constitucional Democràtica. Va ser succeït per Fouad Mebazaa un dia després de la seva assumpció.
Entre 1992 i 1999 va ocupar el càrrec de ministre d'Exteriors i Cooperació Internacional, i entre 1999 i 2011 va arribar al lloc de Primer Ministre de Tunísia fins a la caiguda de Zine El Abidine Ben Ali el 14 de gener. En aquesta data va assumir la primera magistratura de la nació durant unes hores.
Posteriorment reassumí el càrrec de Primer Ministre i va formar un govern d'unitat nacional que incloïa membres de partits de l'oposició, representants de la societat civil i fins a un blocaire, Slim Amamou.
El 18 de gener Mebazaa i el primer ministre Ghannouchi van renunciar a la seva militància en el partit de l'Agrupació Constitucional Democràtica, per calmar les crítiques de l'oposició a l'antic règim i tractar de salvar el recentment format govern d'unitat nacional que es desintegrà davant les renúncies dels ministres opositors que rebutgaven la presència al govern de col·laboradors de l'enderrocat Ben Ali i la permanència de l'antic partit únic al poder.
# Cervesa de pícea

La cervesa de pícea és una beguda aromatitzada feta, entre altres ingredients, amb les gemmes, fulles, o l'essència de parts dels arbres del gènere Picea. La pícea ha estat un ingredient tradicional per a donar gust a les begudes en les comunitats de l'hemisferi nord on no es conrea el llúpol. El producte obtingut tant pot ser alcohòlic com no alcohòlic.
Els aromes que s'aconsegueixen amb la pícea són diversos, per exemple: aromes florals, cítrics, afruitats, a beguda de cola, resinosos i de pi. Això depèn del moment de la collita, les espècies de pícees emprades i la manera de preparació.
Els brots frescos de pícea (i d'altres coníferes) són una font de vitamina C. El Capità Cook va proveir de cervesa de pícea durant els seus viatges per tal d'evitar l'escorbut.

## Tipus
### Amb malta

Aromatitza la cervesa tradicional feta amb malta d'ordi i aigua fermentats amb llevat. La incorporació de l'aromatitzant pot fer-se amb essència de pícea o directament afegint-hi brots o fulles a la mescla.

### Fermentació amb sucre

L'essència o parts de les pícees es bullen amb sucre i es fermenten amb llevat. Com a font de sucre es fan servir melassa o sucre refinat.

### Beguda lleugera

Al Quebec, es coneix com a bière d'épinette, i pot ser una beguda lleugera artificial carbonatada o bé la genuïna cervesa de pícea.

## Referències

* ↑ Tree Book - Sitka spruce Accessed 07/29/2006
* ↑ Stubbs, B.J., "Captain Cook's beer: the antiscorbutic use of malt and beer in late 18th century sea voyages" Arxivat 2007-09-28 a Wayback Machine., Asia Pacific Journal of Clinical Nutrition, 2003, v. 12, p. 129-137.

## Enllaços externs

* spruce beer history Arxivat 2009-05-19 a Wayback Machine.
# Heulandita-Ba

L'heulandita-Ba és un mineral de la classe dels silicats, que pertany al grup de l'heulandita. Rep el nom en honor de Johann Heinrich "John Henry" Heuland (Beyreuth, Alemanya, 21 de març de 1778 - Hastings, Sussex, Anglaterra, 16 de novembre de 1856), un col·leccionista i comerciant de minerals que va viure a Anglaterra, i pel sufix que indica el bari dominant.

## Característiques

L'heulandita-Ba és un silicat de fórmula química (Ba,Ca,K)₅(Si$_{27}$Al$_9$)O$_{72}$·22H₂O. Va ser aprovada com a espècie vàlida per l'Associació Mineralògica Internacional l'any 2003. Cristal·litza en el sistema monoclínic. La seva duresa a l'escala de Mohs és 3,5.
Segons la classificació de Nickel-Strunz, l'heulandita-Ba pertany a «09.GE - Tectosilicats amb H₂O zeolítica; cadenes de tetraedres de T$_{10}$O$_{20}$» juntament amb els següents minerals: clinoptilolita-Ca, clinoptilolita-K, clinoptilolita-Na, heulandita-Ca, heulandita-K, heulandita-Na, heulandita-Sr, estilbita-Ca, estilbita-Na, barrerita, stel·lerita, brewsterita-Ba i brewsterita-Sr.

## Formació i jaciments

Va ser descoberta a la prospecció Northern Ravnås, situada al camp de Vinoren Silver Mine, a Flesberg (Buskerud, Noruega). També ha estat descrita en altres punts de Noruega, Escòcia, Txèquia, el Japó i Canadà.

## Referències

* ↑ «Heulandite-Ba» (en anglès). Mindat. [Consulta: 4 maig 2020].
# Mulay Yusuf

Mulay Yúsuf va ser un sultà del Marroc, de Fes, de Tafilalet, de Marraqueix i de Sus, comendador dels creients (Meknès, 1882 - Fes, 1927), membre de la dinastia alauita. Va ser el cinquè dels fills del sultà Hasan I i la seva cinquena esposa, Lalla Ruqiya. Va ser també el pare de Mohàmed V.
Va succeir el seu germà Abd al-Hafid el 1912, quan aquest es va veure obligat a abdicar després del tractat de Fes que va convertir al Marroc en un protectorat francès i va acceptar el tractat franc-espanyol delimitant les dues zones d'influència i establint l'autoritat del khalifa a Tetuán.
El seu regnat va estar marcat per les freqüents revoltes contra l'ocupació francesa, destacant entre elles l'aixecament amazic conduït per Abd el-Krim al territori del Rif.
Per assegurar la seva pròpia seguretat, va traslladar la capital de Fes a Rabat.
El va succeir el seu fill Mohàmed V el 1927.

## Distincions honorífiques
### Distincions honorífiques marroquines

* Gran mestre de l'Ordre Alauí.

### Distincions honorífiques espanyoles

* Cavaller gran creu de l'Ordre d'Isabel la Catòlica.

## Referències

* ↑ The Alawi Dynasty (en inglés).